
Akusztikai demonstrációs eszközök és kísérletek

AKUSZTIKAI DEMONSTRÁCIÓS ESZKÖZÖK ÉS KÍSÉRLETEK

Kicsi gyerekekkel szeretnék foglalkozni, ezért általános iskolában terveztem elhelyezkedni, ott a 12-15 éves korosztály számára szeretném átadni az ismereteim. A jelenlegi fizika és kémia főleg matematikával foglalkozik és alig van szó a tényleges fizikáról illetve kémiáról. Ezt az arányt szeretném pontosan az ellenkezőjére fordítani. Az elméletet szeretném lecserélni a gyakorlatra és a tudományt kísérletek útján bemutatni. Sajnos a mai rendszerben a gyerekek pont a két legérdekesebb és leghasznosabb tudományos tárgyat szeretik a legkevésbé. A tudomány számtalan területével foglalkoztam, de szeretném kiemelni ezek közül is az akusztikát, és ezen példán keresztül bemutatni, hogyan szeretném a gyerek számára szerethető tárggyá alakítani a fizikát.
A tudományos érdeklődésemnek köszönhetően számtalan kísérletet végeztem el és szabadidőmben, hobbi szinten is a tudománnyal foglalkozom. Egyszerű háztartási anyagokból nagyon sok érdekességet lehet bemutatni a gyerekeknek, ezt már az Öveges könyvekből is ismerjük. Hasonló kísérleteket csinálok, de a mai modern formába alakítom át és próbálom végtelenül leegyszerűsíteni és láttatni a gyerekek számára, hogy a tudomány pont olyan egyszerű mint amilyennek látszik.  Például a  hang sebességének méréshez a legegyszerűbb v=s/t képlet is elég, nem kell hozzá más, mint két mikrofon, mérőszalag és hangkártya egyszerű szoftverrel. Ha sebességet ismerjük és hangszórónk is van, visszhanggal távolságot és hullámhosszat .mérhetünk,  A hanggenerátornak köszönhetően a mélynyomó membránjával egy gumikötéllel jóval sűrűbb állóhullám-mintát mutathatunk be, mint kézzel gerjesztve. Sőt a nagy kitérésével és teljesítményével nagyobb fémlemezzel is kelthetünk állóhullámokat, megszórva alkoholos filctollból kivont festékkel látványosan megfestett homokszemcsékkel, igen érdekes porábrákat lehet készíteni. Építhetünk egyszerű villogókapcsolással nagyfrekvenciás generátort és saját kézzel áttekercselt hulladék TV-ből származó nagyfeszültségű trafóval zenei hangokat megszólaltató szikrát állíthatunk elő. kis értékű IC-vel akár hangfrekvenciával is modulálhatjuk a tekercs áramát és készen is van a zenélő plazmagömb, ha egy kiégett izzólámpát kötünk a szekunder oldalra. Végtelen sok izgalmas kísérlet vár a gyerekekre, csak a fantáziánk szabhat határt.



